CELEX: 32020D0659
Language: lv
Date: 2020-05-15 00:00:00
Title: Komisijas Īstenošanas lēmums (ES) 2020/659 (2020. gada 15. maijs) par saskaņoto standartu tehniskajai dokumentācijai, kas vajadzīga materiālu, sastāvdaļu un elektrisko un elektronisko iekārtu novērtēšanai un sagatavota Eiropas Parlamenta un Padomes Direktīvas 2011/65/ES piemērošanas vajadzībām

18.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 155/12
               
            
         KOMISIJAS ĪSTENOŠANAS LĒMUMS (ES) 2020/659
         (2020. gada 15. maijs)
         par saskaņoto standartu tehniskajai dokumentācijai, kas vajadzīga materiālu, sastāvdaļu un elektrisko un elektronisko iekārtu novērtēšanai un sagatavota Eiropas Parlamenta un Padomes Direktīvas 2011/65/ES piemērošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2011/65/ES (2) 16. panta 2. punktu materiālus, sastāvdaļas un elektriskās un elektroniskās iekārtas, kurām veikti testi un mērījumi, kas pierāda atbilstību minētās direktīvas 4. panta prasībām, vai kuras novērtētas saskaņā ar saskaņotajiem standartiem, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgām minētās direktīvas prasībām, uz kurām attiecas minētie standarti.
                  
               
                     (2)
                  
                  
                     Ar 2011. gada 21. oktobra vēstuli M/499 Komisija lūdza Eiropas Standartizācijas komiteju (CEN), Eiropas Elektrotehnikas standartizācijas komiteju (Cenelec) un Eiropas Telesakaru standartu institūtu (ETSI) pārskatīt spēkā esošos saskaņotos standartus un vajadzības gadījumā sagatavot jaunus standartus tehniskajai dokumentācijai, kas vajadzīga, lai novērtētu materiālu, sastāvdaļu un elektrisko un elektronisko iekārtu atbilstību Direktīvas 2011/65/ES prasībām.
                  
               
                     (3)
                  
                  
                     Pamatojoties uz 2011. gada 21. oktobra vēstulē M/499 pausto pieprasījumu, Cenelec pārskatīja spēkā esošo saskaņoto standartu EN 50581:2012, un tā rezultātā tika pieņemts standarts EN IEC 63000:2018, kurā noteiktas specifikācijas tehniskajai dokumentācijai, kas vajadzīga materiālu, sastāvdaļu un elektrisko un elektronisko iekārtu novērtēšanai attiecībā uz dažu bīstamu vielu izmantošanas ierobežošanu. Šā jaunā standarta EN IEC 63000:2018 pamatā ir spēkā esošais starptautiskais standarts IEC 63000:2016, kura pamatā savukārt ir saskaņotais standarts EN 50581:2012.
                  
               
                     (4)
                  
                  
                     Komisija kopā ar Cenelec novērtēja, vai Cenelec sagatavotais standarts EN IEC 63000:2018 atbilst 2011. gada 21. oktobra vēstulē M/499 paustajam pieprasījumam.
                  
               
                     (5)
                  
                  
                     
                        Cenelec sagatavotais standarts EN IEC 63000:2018 atbilst Direktīvā 2011/65/ES noteiktajām prasībām, uz kurām to paredzēts attiecināt. Tāpēc ir lietderīgi atsauci uz minēto standartu publicēt Eiropas Savienības Oficiālajā Vēstnesī.
                  
               
                     (6)
                  
                  
                     Ar jauno standartu EN IEC 63000:2018 tiek aizstāts standarts EN 50581:2012, tāpēc atsauce uz standartu EN 50581:2012 jāsvītro no Eiropas Savienības Oficiālā Vēstneša (3). Lai dotu ražotājiem pietiekami daudz laika savus ražojumus pielāgot jaunajam standartam, atsauces uz saskaņoto standartu EN 50581:2012 svītrošana ir jāatliek.
                  
               
                     (7)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī tiek publicēta šā lēmuma I pielikumā norādītā atsauce uz saskaņoto standartu tehniskajai dokumentācijai, kas vajadzīga materiālu, sastāvdaļu un elektrisko un elektronisko iekārtu novērtēšanai un sagatavota Direktīvas 2011/65/ES piemērošanas vajadzībām.
         
         
            2. pants
            Ar šo no šā lēmuma II pielikumā noteiktā datuma no Eiropas Savienības Oficiālā Vēstneša tiek svītrota minētajā pielikumā norādītā atsauce uz saskaņoto standartu tehniskajai dokumentācijai, kas vajadzīga materiālu, sastāvdaļu un elektrisko un elektronisko iekārtu novērtēšanai un sagatavota Direktīvas 2011/65/ES piemērošanas vajadzībām.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 15. maijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2011/65/ES (2011. gada 8. jūnijs) par dažu bīstamu vielu izmantošanas ierobežošanu elektriskās un elektroniskās iekārtās (OV L 174, 1.7.2011., 88. lpp.).
         
            (3)  OV C 363, 23.11.2012., 6. lpp.
         
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN IEC 63000:2018
                        Tehniskā dokumentācija elektrisku un elektronisku izstrādājumu novērtēšanai attiecībā uz bīstamo vielu ierobežojumiem (IEC 63000:2016)
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Svītrošanas datums
                     
                  
                        1.
                     
                     
                        EN 50581:2012
                        Tehniskā dokumentācija elektrisko un elektronisko izstrādājumu novērtēšanai kopsakarā ar bīstamo vielu izmantošanas ierobežojumiem
                     
                     
                        2021. gada 18. novembrī